Subject: FW: nakkushaiguste ennetamise ja tõrje seaduse eelnõu - küsime kiiret tagasisidet
From: "info - MKM" <[email-masked]>
To: "info - MKM" <[email-masked]>
Date: Mon, 13 Apr 2026 11:58:33 +0300

From: Asmik Tsaturjan <[email-masked]
<mailto:[email-masked]> >
Sent: Friday, April 10, 2026 1:55 PM
To: Kati Kikas - MKM <[email-masked] <mailto:[email-masked]> >;
Kristina Jerjomina - MKM <[email-masked]
<mailto:[email-masked]> >
Cc: Indrek Teppo <[email-masked]
<mailto:[email-masked]> >
Subject: FW: nakkushaiguste ennetamise ja tõrje seaduse eelnõu - küsime
kiiret tagasisidet

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Jagan ETFLi ametliku seisukoha seaduse eelnõule

Seletuskirjast nähtub, et § 27 toodud muudatuse peamine eesmärk on luua
õigusselgus, kuivõrd kehtiv säte on nii kohustatud isikute ringi kui ka
kohustuste sisu osas ebaselge ja praktikas raskesti rakendatav.

Eesti Turismi- ja Reisifirmade Liidu seisukohalt on muudatuse peamise
eesmärgi saavutamine kaheldav, kuivõrd see ei arvesta valdkonda
reguleerivate õigusaktidega nii Eesti kui EL tasandil ja samuti ei arvesta
eelnõu üksikute reisiteenuste müügi rahvusvahelise praktikaga.
Seletuskirjast ei selgu, et muudatuse koostamisel oleks konsulteeritud
muudatusi valdkonna ettevõtjatega või valdkonna ettevõtjate ühendustega.
Eesti Turismi- ja Reisifirmade Liiduga ei ole eelnõus toodud muudatustega
ja avaldatava mõju selgitamisega seoses ühendust võetud. Alljärgnevaga
edastame oma kommentaarid eelnõu § 27 kohta.

1. Eelnõu kohaselt peab reisiettevõtja esitama reisijale informatsiooni
nakkushaigustega seotud terviseohtudest ja -nõuetest, kui ta pakub:

a) pakettreisilepingute sõlmimist ja

b) seotud reisikorraldusteenuse lepingute sõlmimist.

Märgime, et täna kehtivas pakettreisidirektiivis on küll veel sätestatud
nii pakettreisileping kui ka seotud reisikorraldusteenuste leping, kuid
12.03.2026 Euroopa Parlamendis värskelt vastu võetud uus
pakettreisidirektiiv 2023/0435(COD) kaotab seotud reisikorraldusteenuste
institutsiooni ja seotud reisikorraldusteenuste lepingud täies mahus.

Juba ainuüksi sellel põhjusel ei ole mõistlik ega ratsionaalne tekitada
õiguslikku ebaselgust ning täiendavat kulu ja halduskoormust
reisiettevõtjatele, kes praegu veel nimetatut, kuid peatselt kaduvat
seotud reisikorraldusteenuste lepinguliiki pakuvad.

2. Eelnõu laiendab oluliselt kohustatud isikute ringi, sest kohustused ja
nõuded hakkavad kehtima üksikute reisiteenuste osutajatele
(majutusasutused, reisijaveo ettevõtted). See on reisiteenuste valdkonna
spektrit arvestades protsentuaalselt rohkem kui 90% tõus kohustatud
isikute ringis.

3. Jääb ebaselgeks, kuidas saavutatakse õigusakti ekstraterritoriaalne
kohaldamine. Üksikute reisiteenuste osutajad, kes osutavad oma teenust
väljaspool Euroopa Majanduspiirkonda, ei allu teatavasti Euroopa Liidu,
veelvähem Eesti õigusaktidele. Üksikute reisiteenuste osutajate teenuseid
on võimalik vahendada Euroopa Majanduspiirkonnas tegutsevate vahendajate
poolt, kuid eelnõu sätte kohaselt nõuded vahendajatele nendele ei kehti.
Isegi kui eelnõud muudetakse ja vastav nõue kehtestatakse Eesti
vahendajatele ja edasimüüjatele, siis muutub vastavate teenuste siinne
pakkumine ülimalt keeruliseks, sest väljaspool Euroopa Majanduspiirkonda
tegutsevad teenuseosutajad määravad omal maal ise, mis õigusele tuginedes
ja mis tingimustel nad teenust osutavad, sest nemad kehtestavad oma
teenustele müügitingimused. Teenuste vahendajad ja edasimüüjad peavad
teenuseosutajate kehtestatud tingimuste ja nende poolt väljastatava infoga
leppima - nad ei ole võimelised mõjutama teenuseosutajate tingimusi ega
kohustama teenuseosutajaid täiendavaid teavitamiskohustusi täitma.

4. Eelnõuga luuakse dubleeriv kohustus. Pakettreisidirektiiv ja
võlaõigusseadus juba reguleerivad reisijate teavitamist. VÕS § 867 lg 2 p
6 alusel peab reisikorraldaja andma reisijale teavet sihtriigi
tervisenõuete kohta ning § 878¹ kohaselt peab reisikorraldaja andma
raskustesse sattunud reisijale, sealhulgas käesoleva seaduse § 875 lõikes
4 nimetatud juhul, viivitamata asjakohast abi ja teavet tervishoiuteenuste
kohta sihtriigis. Lisaks kehtivad reisijatele õigused lepingute kuludeta
üles ütlemiseks vältimatute ja erakorraliste asjaolude ilmnemisel sh
puudutavalt nakkushaiguste puhanguid.

5. Uue pakettreisidirektiivi vastu võtmisel leidsid Euroopa Komisjon ja
Euroopa Parlament, et seotud reisikorraldusteenuste ehk teisisõnu üksikute
reisiteenuste vahendamisel ei ole vajalik reisijate kaitsmine
pakettreisilepinguga ettenähtud kõrgemal tasemel. Pakettreisid on
teatavasti reisikorraldaja poolt pikema perioodi jooksul ettekavandatud
reisid, mil reisikorraldaja tutvub põhjalikulmalt sihtkoha olustikuga ja
oskab seeläbi ka vastavat infot jagada.

Üksikute reisiteenuste vahendajad (piletimüüjad) ei oma ajalisi ega
rahalisi võimalusi vastava info jagamiseks, kuivõrd nende valikus on
jooksvalt kogu maailma üksikud reisiteenuseid. Puuduvad võimalused
teenuste müügi üksikasjalikuks ettevalmistamiseks. Tuleb arvestada, et
üksikute reisiteenuste müük toimub reeglina online müügikanalites ja
protsess viiakse läbi loetud minutitega. Mistõttu ei ole olemas sellist
ajalist akent, mille jooksul saaks müügiprotsessi kestel infot hankida,
kontrollida ja edastada. Rahvusvaheline praktika on selliseks kujunenud,
et üksikute reisiteenuste osutajad vastavat infot ei jaga ja seda ei suuda
Eesti ettevõtjad muuta.

6. Lahendus. Liidu poolt näeme võimaliku lahendusena ametlikult
kontrollitud infoallika kasutamise pakettreisilepingute puhul. Reisijate
teavitamiseks tervisenõuetest ja rahvatervishoiu eesmärkide saavutamiseks
on pakettreiside korraldajatel võimalik viidata Välisministeeriumi veebis
toodud Reisi Targalt infoallikale. Selline viitamine on ka tänane
reisikorraldajate praktika.

Teavituskohustuste täitmine väljaspool Euroopa Majanduspiirkonda asuvate
üksikute reisiteenuste osutajate poolt ei ole eluliselt võimalik, mistõttu
palume loobuda eelnõu § 27 lg 2 toodud nõuete kehtestamisest ja samuti §
27 lg 1 toodud nõuete kehtestamisest seotud reisikorraldusteenuste
pakkujatele.

Parimate soovidega / Kind regards

Asmik Tsaturjan

Tegevjuht / CEO
Eesti Turismi- ja Reisifirmade Liit (ETFL)

Tel. +372 6411 426

[email-masked] <mailto:[email-masked]>

etfl.ee <https://etfl.ee/>  / tourest.ee <https://tourest.ee/>

From: Kati Kikas - MKM <[email-masked] <mailto:[email-masked]> >
Sent: 7 April, 2026 12:01
To: Asmik Tsaturjan <[email-masked]
<mailto:[email-masked]> >; [email-masked]
<mailto:[email-masked]>
Cc: Kristina Jerjomina - MKM <[email-masked]
<mailto:[email-masked]> >
Subject: nakkushaiguste ennetamise ja tõrje seaduse eelnõu - küsime kiiret
tagasisidet

Tere

Jagan infoks ja palun võimaluse korral kiiresti teie tagasisidet -
Sotsiaalministeerium on koostanud Covidi kriisi järgselt uuendatud
nakkushaiguste ennetamise ja tõrje seaduse eelnõu (NETS eelnõu), mis on
jõudnud MKMile kooskõlastamiseks.

Turismiga puutuvalt on selles uus § 27, mis reguleerib reisijate
teavitamist nakkusohust välisriiki reisimisel ja mille tekst on järgnev:

„§ 27. Reisija teavitamine nakkushaigustega seotud terviseohtudest ja
-nõuetest

(1) Reisiettevõtja on kohustatud enne pakettreisi või seotud
reisikorraldusteenuse lepingu sõlmimist esitama reisijale selgel ja
arusaadaval viisil järgmise teabe:

1) üldteave sihtkoha riigi või riikide kohustuslike nõuete kohta
nakkushaiguste ennetamisel ja tõrjel;

2) hoiatus sihtkohas esinevate nakkushaiguste ohtude kohta ja soovitus
tutvuda asjakohase teabega, sealhulgas immuniseerimissoovitustega;

3) teave reisieelse tervisenõustamise saamise vajalikkuse ja võimaluste
kohta, viidates tervishoiuteenuse osutajatele.

(2) Eraldiseisva reisijaveoteenuse või majutusteenuse osutaja, kui reisi
sihtkoht asub väljaspool Euroopa Majanduspiirkonda, teeb lepingu
sõlmimisel või selle kinnitamisel reisijale kättesaadavaks käesoleva
paragrahvi lõike 1 punktides 2 ja 3 nimetatud teabe.“

Kõnealune § 27 hakkab asendama täna kehtiva NETSi § 16 sõnastust, mis on
võrdlemisi ebaselge ja kohati ka ebarealistlikke kohustusi hõlmav (nt see,
mis puudutas reisijate nõustamist ravimite kasutamise osas):

„§ 16.   Nakatumise vältimine välisreisil

  Turismiteenuseid pakkuv ettevõtja teeb välisriiki sõitvale isikule
teatavaks:
  1) külastatavas riigis nakkushaigustesse nakatumise ohu;
  2) immuniseerimise või ravimite kasutamise otstarbekuse;
  3) võimaluse saada enne reisi arsti nõuannet ja reisi ajal arstiabi ning
reisijärgse tervisekontrolli vajalikkuse.“

Uue muudatuse osas selgitab Sotsiaalministeerium, et info esitamise
kohustus on nüüd oluliselt selgem ja selgem on ka see, milline ettevõtja
millisel juhul teavitama peab. Seletuskirjast ei nähtu, et oleks
konsulteeritud ettevõtjatega ega konkreetset mõju avaldumist hinnatud.
Samuti ei paista olevat arvestatud, et pakettreisidega seonduv
infokohustus on olemas täna juba ka VÕS § 867 lg 2 p 6, mistõttu luuakse
teatud dubleerivust. Seetõttu on mul teile palve anda meile märku, kui
lisatava § 27 osas on teil küsimusi või murekohti, sh kuidas kavandatav
reisijate nakkushaigustega seotud teavitamiskohustus mõjutab teie seniseid
kohustusi ja praktikat. Saame seda MKMi tagasisides siis välja tuua. Lisan
kirjale eelnõu ja seletuskirja tekstid.

Paraku on meile tagasisideks antud aeg üsna üürike, mistõttu palun teie
tähelepanekuid (olemasolul) hiljemalt käesoleva nädala lõpuks.

Vabandan, et ei saa pikemat vastamise aega pakkuda.

Tervitades,

	Kati Kikas
turismi õigusnõunik
Ettevõtluskeskkonna ja tööstuse osakond
Majandus- ja Kommunikatsiooniministeerium
+372 5885 1120  <mailto:[email-masked]> [email-masked]
 <https://www.mkm.ee> www.mkm.ee | Suur-Ameerika 1, Tallinn